Document ID: 31999R1227

31999R1227
L 154/75
JURNALUL OFÍCIAL AL UNIUNII EUROPENE
REGULAMENTUL (CE) NR. 1227/1999 AL COMISIEI
din 28 mai 1999
privind formatul tehnic de transmitere a statisticilor serviciilor de asigurare
(Text cu relevanță SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE, Euratom) nr. 58/97 al Consiliului din 20 decembrie 1996 privind statistica structurală de întreprindere (1), modificat ultima dată de Regulamentul (CE, Euratom) nr. 410/98 (2), în special articolul 12 punctul (viii),
(1)
întrucât Regulamentul (CE, Euratom) al Consiliului nr. 58/97 a stabilit un cadru comun pentru elaborarea statisticilor comunitare privind structura, activitatea, performanța și competitivitatea sectorului de asigurări în Comunitate;
(2)
întrucât este necesar să se specifice formatul tehnic pentru transmiterea statisticilor privind serviciile de asigurare;
(3)
întrucât măsurile prevăzute de prezentul regulament sunt în conformitate cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
Formatul tehnic prevăzut la articolul 9 din Regulamentul (CE, Euratom) nr. 58/97 este definit de anexa la prezent regulament.
Articolul 2
Statele membre aplică acest format pentru datele referitoare la anul de referință 1996 și anii următori.
Articolul 3
Prezentul regulament intră în vigoare în a douăzecea zi de la publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 mai 1999.

Labels: 7
12
2
19